CTEM

CTEM é o acrónimo que serve para designar as disciplinas académicas de ciencia, tecnoloxía, enxeñaría e matemáticas. É o equivalente en galego de STEM,Science, Technology, Engineering, and Mathematics (STEM) Education: A Primer. Consultado o 26 de marzo de 2013. o acrónimo en inglés de science, technology, engineering e mathematics. En alemán, o acrónimo equivalente é MINT, de Mathematik, Informatik, Naturwissenschaft e Technik. 

Este termo utilízase, sobre todo nos Estados Unidos e Europa, para abordar determinados tratamentos sobre temas relacionados coas ciencias, a educación, a forza de traballo, a seguridade nacional ou a inmigración.  

 Ámbito 
As definicións do alcance do CTIM, e o que se exclúe, varía dunha organización a outra. Na súa definición máis ampla, CTIM inclúe os campos da química, a informática, a tecnoloxía da información, a enxeñaría, as ciencias da Terra, as ciencias da vida, as matemáticas, a física, a astronomía, a psicoloxía e as ciencias sociais.

En 2011, os organismos estadounidenses United States National Research Council (Consello Nacional de Investigación) e a National Science Foundation (Fundación Nacional para a Ciencia), estas disciplinas foron consideradas fundamentais para as sociedades tecnoloxicamente avanzadas.

A educación CTIM contribúe a conseguir unha maior competitividade e, por conseguinte, axudará no futuro a alcanzar unha maior prosperidade económica, e é un claro índice da capacidade dun país para manter un crecemento sostido.

Ten implicacións para o desaenvolvemanto da man de obra, os problemas de seguridade nacional e a política de inmigración. Os sistemas educativos e as escolas desempeñan un papel central na determinación do interese das nenas e os nenos polas materias CTIM e na igualdade de oportunidades para acceder e beneficiarse dunha educación CTIM de calidade.

 Nos Estados Unidos 
Nos Estados Unidos, o acrónimo comezou a utilizarse nos debates sobre educación e inmigración en iniciativas para empezar a abordar a falta de candidatos cualificados para emprgos de alta tecnoloxía. Tamén aborda a preocupación de que as materias se ensinen frecuentemente de forma separada, en lugar de dentro dun currículo integrado. Manter unha cidadanía ben preparada nos campos CTIM é unha parte clave da axenda da educación pública dos Estados Unidos. 

O acrónimo foi amplamente utilizado no debate sobre a inmigración, con respecto ao acceso aos visados de traballo para inmigrantes aos Estados Unidos que sexan expertos nestes campos. Esta versión do termo foi acreditada en Texas. Tamén se converteu nun tema común nos debates sobre educación con referencia á escaseza de traballadores cualificados e á educación inadecuada nestas áreas. O termo adoita non referirse aos sectores non profesionais dos campos que permanecen invisíbeis como, por exemplo, o traballo nunha liñaa de montaxe de produtos electrónicos.

 Educación 
Ao fomentar o interese nas ciencias naturais e sociais no ensino preescolar ou inmediatamente despois do ingreso na escola, as posibilidades de éxito do CTIM na escola secundaria poden mellorar enormemente. A integración escolar nos Estados Unidos pode axudar aos estudantes negros, hispanos e indíxenas a alcanzar o nivel dos estudantes asiáticos e brancos.

O CTIM apoia a extensión do estudo da enxeñaría en cada unha das outras materias, e o inicio da enxeñaría nos primeiros graos, incluso na escola primaria. Tamén leva a educación STEM a todos os estudantes, en lugar de facelo só nos programas para estudantes máis dotados. No seu orzamento para 2012, o presidente Barack Obama ampliou o da Mathematics and Science Partnership (Asociación de Matemáticas e Ciencias) para outorgar subvencións aos Estados para melloraren a formación docente nestas materias.

 Emprego 
En novembro de 2012, un comunicado da Casa Branca antes da votación no Congreso da "Lei de Emprego STEM" supuxo ao presidente Obama a oposición de moitas das empresas e executivos do Silicon Valley que financiaran a súa campaña de reelección. 

O Departamento de Traballo identificou 14 sectores que "se supón que engadirían un número substancial de novos empregos á economía ou suporían o crecemento doutras industrias, ou que están en vías de transformación pola tecnoloxía e a innovación que requiren un novo conxunto de habilidades para os traballadores". Os sectores identificados foron os seguintes: manufactura avanzada, automotriz, construción, servizos financeiros, tecnoloxía xeoespacial, seguridade nacional, tecnoloxía da información, transporte, tacnoloxía aeroespacial, biotecnoloxía, enerxía, saúde, hostalaría hospitalaria e comercio retallista.

O Departamento de Comercio dos Estados Unidos sinalou que as carreiras profesionais nos campos STEM serían algunhas das mellor remuneradas e que teñan un maior potencial de crecemento do emprego a principios do século XXI. O informe tamén indica que os traballadores STEM xogarán un papel clave no crecemento sostido e a estabilidade da economía estadounidense, e que a capacitación en campos STEM xeralmente redundaría en salarios máis altos, xa sexa que traballen ou non nun campo STEM.

 Notas 

 Véxase tamén 

 Ligazóns externas 
 STEM Education Coalition . Consultada o 26 de marzo de 2018.
 Standing Our Ground: A Guidebook for STEM Educators in the Post-Michigan Era. (American Association for the Advancement of Science, outubro de 2005) . Consultada o 26 de marzo de 2018. 
 Driving students into science is a fool’s errand En nature.com . Consultada o 26 de marzo de 2018. 
 STEM Education . Consultada o 26 de marzo de 2018. 
 Scientix: Portal Europeo para la enseñanza de las Ciencias (CTIM) Dispoñíbel tamén en castelán. Consultada o 26 de marzo de 2018. 
 STEM na Encyclopaedia Britannica . Consultada o 26 de marzo de 2018. 
 Cracking the code: Girls’ and women’s education in science, technology, engineering and mathematics (STEM) París: UNESCO, 2017. ISBN 978-92-3-100233-5 . Consultada o 26 de marzo de 2018. 

Categoría:Acrónimos
Categoría:Teoría da Educación